
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2498 

19 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των κομίστρων των αστικών και υπερα¬ 
στικών ΚΤΕΛ και ΚΤΕΛ Α.Ε. της χώρας. 1 

Εγκατάσταση στην Ελλάδα γραφείου ή υποκατα¬ 
στήματος της Εταιρείας «ΑϋνΑΝΟΕϋ 3ΗΙΡΡΙΝΘ 
ΑΝϋ ΤΒΑϋΙΝΟ 3.Α. ΠΟΥ ΕΔΡΕΥΕΙ ΣΤΑ νησιά ΜΑΡ- 

ΣΑΛ». 2 

Εγκατάσταση στην Ελλάδα γραφείου ή υποκαταστή¬ 
ματος της Εταιρείας «3ΕΑ\/ΕΝυΕ ΟΗΑΒΤΕΒΙΝΘ 
Ι Τϋ.» που εδρεύει στη Λιβερία. 3 


ΑΠΟΦΑΣΕΙ Σ 

Αριθμ. Β οικ. 69088/4971/15 (1) 


Καθορισμός των κομίστρων των αστικών και υπεραστι¬ 
κών ΚΤΕΛ και ΚΤΕΛ Α.Ε. της χώρας. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) των άρθρων 10 και 13 του Ν. 2963/2001 (Α' 268) «Ορ¬ 
γάνωση και λειτουργία των δημοσίων επιβατικών μετα¬ 
φορών με λεωφορεία, τεχνικός έλεγχος οχημάτων και 
ασφάλεια χερσαίων μεταφορών και άλλες διατάξεις», 

β) της παραγράφου Ια του άρθρου 1 του Ν. 4334/2015 
(Α' 80), 

γ) του άρθρου 90 του Π.δ. 63/2005 (Α' 98) «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά όργανα», 

δ) του Π.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομί¬ 
ας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας σε Υπουργείο Περιβάλλοντος και Ενέρ¬ 


γειας, Μεταφορά Γ ενικής Γ ραμματείας Βιομηχανίας στο 
Υπουργείο Οικονομίας, Ανάπτυξης και Τουρισμού», 
ε) του Π.δ. 73/2015 (Α' 116) «Διορισμός Αντιπροέδρου 
της Κυβερνήσεως, Υπουργών, Αναπληρωτών Υπουργών 
και Υφυπουργών», 

στ) της υπ’ αριθμ. οικ.68225/1135/9-11 -2015 (Β' 2405) 
απόφασης του Πρωθυπουργού και του Υπουργού Υπο¬ 
δομών, Μεταφορών και Δικτύων «Καθορισμός αρμοδιο¬ 
τήτων Υφυπουργού Υποδομών, Μεταφορών και Δικτύων 
Παναγιώτη Σγουρίδη», 

ζ) της υπ’ αριθμ. 26398/28-4-2015 (Τεύχος Υπαλλήλων 
Ειδικών Θέσεων, 315) απόφασης του Πρωθυπουργού 
«Διορισμός Γ ενικής Γ ραμματέως του πρώην Υπουργείου 
Υποδομών, Μεταφορών και Δικτύων», 
η) του Ν. 3852/2010 (Α' 87) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», 

0) της υπ’ αριθμ. Β-58841/5546/2010 (Β' 2165/31-12-2010) 
απόφασης του Υπουργού Υποδομών, Μεταφορών και 
Δικτύων «Αναπροσαρμογή των κομίστρων των αστικών 
και υπεραστικών ΚΤΕΛ και ΚΤΕΛ Α.Ε. της χώρας». 

ι) της υπ’ αριθμ. 35653/1968/1987 (Β' 616) απόφασης του 
Υπουργού Μεταφορών και Επικοινωνιών, «Καθιέρωση 
ζωνικού συστήματος κομίστρου στις αστικές γραμμές 
των αστικών ΚΤΕΛ και του ΡΟΔΑ». 

ια) του άρθρου 1, 2 και 3 του Ν. 1214/1981 (Α' 286) 
«Περί επιβολής κυρώσεων εις τους διακινούμενους διά 
χερσαίων συγκοινωνιακών μέσων δημοσίας χρήσεως 
άνευ καταβολής κομίστρου και ρυθμίσεως συναφών 
θεμάτων», όπως έχουν τροποποιηθεί και ισχύουν. 

ιβ) της υπ’ αριθμ. 91550/191/11-6-1986 (Β' 390) απόφασης 
του Υφυπουργού Μεταφορών και Επικοινωνιών «Καθορι¬ 
σμός τύπου είσπραξης επιβολής προστίμου και λεπτο¬ 
μερειών εφαρμογής άρθρου 2 Ν. 1214/1981». 

2. Το γεγονός ότι κατ’ εφαρμογή της παραγράφου 
Ια του άρθρου 1 του Ν. 4334/2015 (Α' 80) αυξάνεται ο 
συντελεστής του φόρου προστιθέμενης αξίας (Φ.Π.Α.) 
στις υπηρεσίες αστικών και υπεραστικών συγκοινωνιών. 

3. Το με αριθ. 492/16-7-2015 έγγραφο της Πανελλαδι¬ 
κής Ομοσπονδίας Αστικών Συγκοινωνιών. 

4. Το με αριθμ. 4389/16-7-2015 έγγραφο της Πανελλα¬ 
δικής Ομοσπονδίας Υπεραστικών Συγκοινωνιών. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΚΕΦΑΛΑΙΟ Α' 

ΚΟΜΙΣΤΡΟ ΑΣΤΙΚΩΝ ΣΥΓΚΟΙΝΩΝΙΑΚΩΝ ΦΟΡΕΩΝ 
Αρθρο 1 

Καθορισμός κομίστρου αστικών ΚΤΕΛ και ΚΤΕΛ Α.Ε. 

Καθορίζεται το κόμιστρο για τα αστικά ΚΤΕΛ και ΚΤΕΛ 
Α.Ε. και ΔΕΑΣ Κω και ΡΟΔΑ, σύμφωνα με το ισχύον 
ζωνικό σύστημα κομίστρου, μη συμπεριλαμβανομένου 
ΦΠΑ, ως εξής: 



Κανονικό 
(σε ευρώ) 

Μειωμένο 
(μαθητικά, 
πολύτεκνοι, 
σε ευρώ) 

Φοιτητικό 
(σε ευρώ) 

Α 

0,97 

0,49 

0,73 

Β 

1,36 

0,68 

1,02 

Γ 

1,75 

0,88 

1,31 


Για μετακινήσεις από τη ζώνη Α στη ζώνη Β ισχύει το 
κόμιστρο της ζώνης Β, 

Γ ια μετακινήσεις από τη ζώνη Β στη ζώνη Γ ισχύει το 
κόμιστρο της ζώνης Β, 

Γ ια μετακινήσεις από τη ζώνη Α στη ζώνη Γ ισχύει το 
κόμιστρο της ζώνης Γ, 

Γ ια μετακινήσεις από τη ζώνη Β στη ζώνη Α ισχύει το 
κόμιστρο της ζώνης Β, 

Γ ια μετακινήσεις από τη ζώνη Γ στη ζώνη Β ισχύει το 
κόμιστρο της ζώνης Β, 

Γ ια μετακινήσεις από τη ζώνη Γ στη ζώνη Α ισχύει το 
κόμιστρο της ζώνης Γ, 

Γ ια μετακινήσεις εντός μίας και μόνο ζώνης ισχύει το 
κόμιστρο της ζώνης Α. 

Το πέντε τοις εκατό (5%) των παραπάνω τιμών αποτε¬ 
λεί την εισφορά του άρθρου 13 του Ν. 2963/2001 (Α' 268). 
Οι τιμές των εισιτηρίων των αστικών επιβατικών γραμ¬ 
μών, που προκύπτουν μετά την επιβολή του ισχύοντος 
ΦΠΑ, στρογγυλοποιούνται στο εγγύτερο πολλαπλάσιο 
(μικρότερο ή μεγαλύτερο) των δέκα (10) λεπτών. 

ΚΕΦΑΛΑΙΟ Β' 

ΚΟΜΙΣΤΡΟ ΥΠΕΡΑΣΤΙΚΩΝ 
ΣΥΓΚΟΙΝΩΝΙΑΚΩΝ ΦΟΡΕΩΝ 

Αρθρο 2 

Καθορισμός κομίστρου 
υπεραστικών ΚΤΕΛ και ΚΤΕΛ Α.Ε. 

1. Οι τιμές του κομίστρου στις υπεραστικές επιβατι¬ 
κές γραμμές των ΚΤΕΛ και ΚΤΕΛ Α.Ε. και της Δημοτικής 
Επιχείρησης Συγκοινωνιών Ρόδου «ΡΟΔΑ» με βάση τους 
χιλιομετρικούς συντελεστές κομίστρου, ανά χιλιόμετρο και 
επιβάτη, όπως αυτοί καθορίστηκαν με την Β-58841/5546/ 
31-12-2010 (Β' 2165) απόφαση του Υπουργού Υποδομών, 
Μεταφορών και Δικτύων, καθώς και οι τιμές των εισι¬ 
τηρίων των αστικών γραμμών που εκμεταλλεύονται τα 
υπεραστικά ΚΤΕΛ, διαμορφώνονται, μη συμπεριλαμβανο¬ 
μένου ΦΠΑ, ως εξής: 

Α. Ενδονομαρχιακών γραμμών 


Α/Α 

ΚΤΕΛ ΚΑΙ ΚΤΕΛ Α.Ε. 

Χιλιομετρικός 

Συντελεστής 

(1) 

Αττικής, Αχαΐας, Θεσσαλονίκης, 
Κέρκυρας, Κεφαλληνίας, Λευκάδας, 
Ρόδου, «ΡΟΔΑ» 

0,0786 

(2) 

Έβρου, Εύβοιας, Ζακύνθου, 
Μαγνησίας, Ροδόπης 

0,0813 


(3) 

Αργολίδας, Δράμας Θήβας, 
Ιωαννίνων, Καβάλας, Καρδίτσας, 
Λειβαδιάς, Μεσσηνίας, Ξάνθης, 
Πιερίας, Σερρών, Τρικάλων, 
Φθιώτιδας Χαλκιδικής 

0,0854 

(4) 

Αιτωλοακαρνανίας, Αρκαδίας, 
Άρτας, Ηλείας, Ημαθίας, 
Θεσπρωτίας Καστοριάς, Κω, 
Λάρισας, Πέλλας, Πρέβεζας, 
Φλώρινας, Φωκίδας, 

0,0864 

(5) 

Αίγινας, Κοζάνης, Λακωνίας, 
Σαλαμίνας, Σαμοθράκης 

0,0869 

(6) 

Γρεβενών, Ευρυτανίας, Ηρακλείου - 
Λασιθίου, Κιλκίς, Κορινθίας, Χανίων 
- Ρεθύμνης 

0,0908 

(7) 

Άνδρου, Θάσου, Θήρας, Ίου, 
Κάρπαθου, Λέσβου, Λήμνου, 
Μυκόνου, Νάξου, Πάρου, Σάμου, 
Σύρου, Τήνου, Χίου 

0,0979 


Το πέντε τοις εκατό (5%) των τιμών κομίστρου που 
προκύπτουν με βάση τους παραπάνω χιλιομετρικούς 
συντελεστές αποτελεί την εισφορά του άρθρου 13 του 
Ν. 2963/2001 (Α' 268). 

Β. Διανομαρχιακών γραμμών 

Γ ια το πέραν του ενδονομαρχιακού τμήματος της 
γραμμής, ο χιλιομετρικός 

συντελεστής (Χ.Σ.) διαμορφώνεται, μη συμπεριλαμβα¬ 
νομένου ΦΠΑ, σε 0,0745€. Το πέντε τοις εκατό (5%) των 
τιμών κομίστρου που προκύπτουν με βάση τον παρα¬ 
πάνω χιλιομετρικό συντελεστή αποτελεί την εισφορά 
του άρθρου 13 του Ν. 2963/2001 (Α' 268). 

Γ. Αστικές επιβατικές γραμμές 

Γ ια τις αστικές γραμμές που εκμεταλλεύονται τα λε¬ 
ωφορεία των Υπεραστικών ΚΤΕΛ, το ελάχιστο εισιτήριο 
διαμορφώνεται, μη συμπεριλαμβανομένου ΦΠΑ, σε 0,88 
€ και το μέγιστο εισιτήριο, επίσης μη συμπεριλαμβανο¬ 
μένου ΦΠΑ, σε 1,77 €. 

2. Κατά την εφαρμογή των διατάξεων της προηγου- 
μένης παραγράφου: 

α) Οι μεταξύ των νομών Ηρακλείου - Λασιθίου και 
Χανιών - Ρεθύμνου γραμμές θεωρούνται ενδονομαρ- 
χιακές και οι μεταξύ των περιοχών Ηρακλείου - Λα¬ 
σιθίου αφενός και Χανίων - Ρεθύμνου αφετέρου ως 
διανομαρχιακές. 

β) Προκειμένου περί διανομαρχιακής γραμμής που την 
συνεκμεταλλεύονται δύο ή περισσότερα ΚΤΕΛ, εφαρ¬ 
μόζονται οι αντίστοιχοι ενδονομαρχιακοί συντελεστές 
για τα τμήματα της γραμμής που εκτείνονται στην πε¬ 
ριοχή αρμοδιότητας κάθε ΚΤΕΛ το οποίο συμμετέχει 
στην εκμετάλλευση της γραμμής και ο διανομαρχιακός 
συντελεστής για τα υπόλοιπα τμήματα της γραμμής. 

γ) Το πέντε τοις εκατό (5%) των τιμών κομίστρου που 
προκύπτουν με βάση τους παραπάνω χιλιομετρικούς 
συντελεστές αποτελεί την εισφορά του άρθρου 13 του 
Ν.2963/2001 (Α' 268). 

Άρθρο 3 

Κόμιστρο αποσκευών και μικροδεμάτων 

1. Για το πέραν των δέκα (10) χιλιόγραμμων βάρος 
αποσκευών επιβάτη που ταξιδεύει με υπεραστικά λεω¬ 
φορεία και για τα ασυνόδευτα μικροδέματα εφημερίδων 
περιοδικών ή άλλων εντύπων καθορίζεται κόμιστρο, το 

οποίο προκύπτει με βάση το συντελεστή 0,000702 € ανά 
χιλιόγραμμο και ανά χιλιόμετρο, μη συμπεριλαμβανομέ¬ 
νου ΦΠΑ. Στην ανωτέρω τιμή κομίστρου υπολογίζεται η 
εισφορά του πέντε τοις εκατό (5%) του άρθρου 13 του 
Ν. 2963/2001 (Α' 268). 

2. Ο ίδιος συντελεστής 0,000702 € ανά χιλιόγραμ¬ 
μο και ανά χιλιόμετρο, μη συμπεριλαμβανομένου ΦΠΑ, 
χρησιμοποιείται για τον καθορισμό κομίστρου και για 
τα λοιπά ασυνόδευτα μικροδέματα. Στην τιμή αυτή κο¬ 
μίστρου υπολογίζεται η εισφορά του πέντε τοις εκατό 
(5%) του άρθρου 13 του Ν. 2963/2001 (Α' 268). 

3. Με εξαίρεση τα ασυνόδευτα μικροδέματα εφημερί¬ 
δων, περιοδικών ή άλλων εντύπων για τα οποία το ελά¬ 
χιστο κόμιστρο προκύπτει όπως παραπάνω, το ελάχιστο 
κόμιστρο μεταφοράς υπερβάλλοντος βάρους αποσκευ¬ 
ών επιβάτη, μη συμπεριλαμβανομένου ΦΠΑ, καθορίζεται 
σε 0,53 € και των ασυνόδευτων μικροδεμάτων 1,95 €. 
Το πέντε τοις εκατό (5%) των παραπάνω τιμών αποτελεί 
την εισφορά του άρθρου 13 του Ν. 2963/2001 (Α' 268). 

4. Για ασυνόδευτα μικροδέματα μεγάλης αξίας το κό¬ 
μιστρο δεν μπορεί να είναι μικρότερο ποσοστού ίσου 
προς πέντε στα χίλια (5%ο) της αξίας του μικροδέματος 
και καθορίζεται με ελεύθερη συμφωνία των ενδιαφε¬ 
ρομένων με το ΚΤΕΛ. Το πέντε τοις εκατό (5%) των 
παραπάνω τιμών αποτελεί την εισφορά του άρθρου 13 
του Ν. 2963/2001 (Α' 268). 

Άρθρο 4 

Διαπόρθμευση λεωφορείων 

Η ενδιάμεση μεταφορά με οχηματαγωγό πλοίο του 
λεωφορείου, που εκτελεί δρομολόγιο σε οποιαδήποτε 
επιβατική γραμμή, επιβαρύνει τους επιβάτες με εφάπαξ 
ποσό, μη συμπεριλαμβανομένου ΦΠΑ, ανάλογα με το 
μήκος διαπόρθμευσης σε μιλιά, ως εξής: 

α) 1,33 € για μήκος μεγαλύτερο ή ίσο των πενήντα 
(50) μιλίων, 

β) 1,15 € για μήκος μικρότερο των πενήντα (50) και 
μεγαλύτερο των είκοσι πέντε (25) μιλίων, και 

γ) 1,06 € για μήκος μικρότερο ή ίσο των είκοσι πέντε 
(25) μιλίων, μη εισπραττομένης της κατά την παρούσα 
περίπτωση επιβάρυνσης όταν το επί του πορθμείου 
εισιτήριο του επιβάτη είναι μικρότερο των 1,06 €. 

Όταν εισπράττεται το κατά το παρόν άρθρο εφάπαξ 
ποσό, το ΚΤΕΛ υποχρεούται (εφόσον ζητηθεί τούτο από 
τον επιβάτη) να επιμελείται της έκδοσης του βαρύνο- 
ντος τον επιβάτη εισιτηρίου επί του οχηματαγωγού 
πλοίου. 

Ειδικά για την πορθμειακή γραμμή Ρίου - Αντιρρί- 
ου για την καλύτερη και συντομότερη εξυπηρέτηση 
του επιβατικού κοινού οι συγκοινωνιακοί φορείς που 
διαπορθμεύονται εισπράττουν υποχρεωτικά από κάθε 
επιβάτη επιπλέον το ποσόν των 0,44 €, μη συμπεριλαμ¬ 
βανομένου ΦΠΑ, που αντιστοιχεί στο ναύλο του επιβάτη, 
ή το ποσό των 0,88 €, μη συμπεριλαμβανομένου ΦΠΑ, 
για τη διέλευση των λεωφορείων μέσω της γέφυρας 
Ρίου - Αντιρρίου. 

Το πέντε τοις εκατό (5%) των παραπάνω τιμών αποτε¬ 
λεί την εισφορά του άρθρου 13 του Ν. 2963/2001 (Α' 268). 

Άρθρο 5 

Οι υπεραστικοί συγκοινωνιακοί φορείς κατά τη δια¬ 
δρομή των λεωφορείων τους διαμέσου άλλων νομών, 
των οποίων οι τοπικοί συγκοινωνιακοί φορείς δεν 


συμμετέχουν στην εκμετάλλευση της συγκεκριμένης 
γραμμής που εξυπηρετεί το λεωφορείο, εισπράττουν 
υποχρεωτικά από τους επιβιβαζόμενους στους νομούς 
αυτούς επιβάτες, οι οποίοι μπορούν να εξυπηρετηθούν 
χρησιμοποιούντες ή μη δρομολόγια των τοπικών συ¬ 
γκοινωνιακών φορέων, την τιμή εισιτηρίου που έχει κα- 
θορισθεί για τους τοπικούς συγκοινωνιακούς φορείς, 
ανεξάρτητα από την τιμή του εισιτηρίου που προκύπτει 
για τον συγκοινωνιακό φορέα, στον οποίο ανήκει το 
λεωφορείο. 

ΚΕΦΑΛΑΙΟ Γ' 

ΕΙΔΙΚΕΣ ΔΙΑΤΑΞΕΙΣ 

Αρθρο 6 

Στρογγυλοποίηση - Μειωμένα και αυξημένα εισιτήρια 

1. Οι τιμές των εισιτηρίων των υπεραστικών επιβατικών 
γραμμών, που προκύπτουν σύμφωνα με τις διατάξεις 
του Κεφαλαίου Β της παρούσας, μετά την επιβολή του 
ισχύοντος ΦΠΑ, στρογγυλοποιούνται στο εγγύτερο 
πολλαπλάσιο (μικρότερο ή μεγαλύτερο) των δέκα (10) 
λεπτών. 

2. Οι τιμές των κομίστρων των αποσκευών και των 
μικροδεμάτων, των υπεραστικών επιβατικών γραμμών, 
που προκύπτουν σύμφωνα με τις διατάξεις του άρθρου 
3 της παρούσας, μετά την επιβολή του ισχύοντος ΦΠΑ, 
στρογγυλοποιούνται στο εγγύτερο πολλαπλάσιο (μι¬ 
κρότερο ή μεγαλύτερο) των δέκα (10) λεπτών. 

3. Στις περιπτώσεις εκτέλεσης μεταμεσονυκτίων δρο¬ 
μολογίων και συγκεκριμένα από 00:30 νυκτερινή μέχρι 
και την 5:00 πρωινή, στις γραμμές των αστικών συγκοι¬ 
νωνιακών φορέων και στις υπεραστικές γραμμές των 
νήσων Αίγινας, Ανδρου, Θάσου, Θήρας, Ίου, Καρπάθου, 
Κω, Λέσβου, Λήμνου, Μυκόνου, Νάξου, Πάρου, Σαλαμίνας, 
Σαμοθράκης, Σάμου, Σύρου, Τήνου και Χίου, επιτρέπε¬ 
ται, με απόφαση του οικείου Δήμου ή της Περιφέρειας 
(ανάλογα με τις αρμοδιότητες που αναφέρονται στον 
Ν. 3852/2010 για τα αστικά ή υπεραστικά), η προσαύξηση 
των κανονικών και μειωμένων τιμών των εισιτηρίων κατά 
ποσοστό εικοσιπέντε στα εκατό (25%). Οι προκύπτου- 
σες ως άνω προσαυξημένες τιμές εισιτηρίων, μετά την 
επιβολή του ισχύοντος ΦΠΑ, στρογγυλοποιούνται στο 
εγγύτερο πολλαπλάσιο (μικρότερο ή μεγαλύτερο) των 
δέκα (10) λεπτών. 

4. Τα μειωμένα εισιτήρια (50% και 25% των κανονικών) 
υπολογίζονται με βάση τις κατά το άρθρο 2 της παρού¬ 
σας προκύπτουσες τιμές, χωρίς να στρογγυλοποιηθούν, 
πολλαπλασιαζόμενες με τους αντίστοιχους συντελε¬ 
στές έκπτωσης. Στη συνέχεια και μετά την επιβολή του 
ισχύοντος ΦΠΑ, στρογγυλοποιούνται σύμφωνα με τα 
αναφερόμενα στην παράγραφο 1 του παρόντος άρθρου. 

5. Τα αστικά ΚΤΕΛ και ΚΤΕΛ Α.Ε. δύνανται, με από¬ 
φαση του Δ.Σ. αυτών, να καθιερώσουν μηνιαία κάρτα 
απεριορίστων διαδρομών για τους επιβάτες των αστι¬ 
κών γραμμών που εξυπηρετούν. Η τιμή της μηνιαίας 
κάρτας απεριορίστων διαδρομών, ανάλογα με τις ζώνες 
συγκοινωνίας που αυτή καλύπτει καθορίζεται, μη συ¬ 
μπεριλαμβανομένου ΦΠΑ, ως εξής: 



Κανονικό κόμιστρο (€) 

Φοιτητικό κόμιστρο (€) 

Ζώνη Α 

48,67 

35,40 

Ζώνη Β 

66,37 

48,67 

Ζώνη Γ 

88,50 

Με απόφαση του οικείου Δημάρχου, είναι δυνατό να 
καθιερώνεται ημερήσιο κανονικό εισιτήριο απεριορί¬ 
στων διαδρομών, μη συμπεριλαμβανομένου ΦΠΑ, με¬ 
γίστης αξίας 4,47 € για τους επιβάτες των αστικών 
γραμμών που εξυπηρετούν τα αστικά ΚΤΕΛ και ΚΤΕΛ 
Α.Ε. ύστερα από απόφαση του Δ.Σ. αυτών. 

Με ανάλογη διαδικασία είναι δυνατόν να καθιερώνο¬ 
νται ημερήσια εισιτήρια για τις αστικές γραμμές που 
εξυπηρετούν τα υπεραστικά ΚΤΕΛ και ΚΤΕΛ Α.Ε.. 

Το πέντε τοις εκατό (5%) των παραπάνω τιμών αποτε¬ 
λεί την εισφορά του άρθρου 13 του Ν. 2963/2001 (Α' 268). 

6. Στις υπεραστικές επιβατικές γραμμές το κατώτερο 
όριο κανονικού εισιτηρίου, μη συμπεριλαμβανομένου 
ΦΠΑ, ορίζεται σε 1,42 € και του μειωμένου, μη συμπερι¬ 
λαμβανομένου ΦΠΑ, σε 0,71 €. 

7. Οι μαθητές και οι επί μονίμου βάσεως διακινούμενοι 
επιβάτες μπορούν να χρησιμοποιούν αντί εισιτηρίων, 
ειδικά μηνιαία ή τριμηνιαία δελτία, τα οποία εκδίδονται 
από τον οικείο συγκοινωνιακό φορέα. Στις περιπτώσεις 
των επί μόνιμης βάσης διακινούμενων με υπεραστικά 
λεωφορεία επιβατών και εφόσον το από αυτούς κατα¬ 
βαλλόμενο εισιτήριο είναι το κανονικό, επιτρέπεται η 
παροχή ανάλογης έκπτωσης, κατόπιν απόφασης του 
Διοικητικού Συμβουλίου του συγκοινωνιακού φορέα, η 
οποία βαρύνει το φορέα. Επιτρέπεται μετά από από¬ 
φαση του Διοικητικού Συμβουλίου του συγκοινωνιακού 
φορέα, η παροχή έκπτωσης στις τιμές των εισιτηρίων 
για διαδρομές μετ’ επιστροφής, η οποία έκπτωση αφε¬ 
νός δεν επιτρέπεται να είναι μεγαλύτερη του ποσοστού 
25%, του διπλάσιου της κανονικής τιμής του εισιτηρίου 
απλής διαδρομής, αφετέρου βαρύνει το φορέα. Επίσης, 
με απόφαση του Διοικητικού Συμβουλίου του συγκοινω¬ 
νιακού φορέα επιτρέπεται, κατά την κρίση του οργάνου 
αυτού και κατά περίπτωση η χορήγηση δελτίων ελεύ¬ 
θερης κυκλοφορίας σε ειδικές κατηγορίες προσώπων 
για κοινωνικούς ή υπηρεσιακούς λόγους. 

8. Για τη μεταφορά παιδιών ηλικίας μέχρι έξι (6) ετών, 
δεν οφείλεται ιδιαίτερο εισιτήριο πέραν εκείνου που 
εκδίδεται για το πρόσωπο που το συνοδεύει, μετά του 
οποίου θεωρείται ότι αποτελεί έναν και τον αυτόν επι¬ 
βάτη, εφόσον βέβαια δεν ζητείται γί αυτά χωριστή θέση. 

ΚΕΦΑΛΑΙΟ Δ' 

ΓΕΝΙΚΕΣ ΔΙΑΤΑΞΕΙΣ 

Αρθρο 7 
Ισχύς εισιτηρίων 

1. Στις τιμές των εισιτηρίων που καθορίζονται στην πα¬ 
ρούσα επιβάλλεται επιπροσθέτως ο ισχύων κάθε φορά 
ΦΠΑ, ενώ καμία άλλη προσαύξηση τιμών εισιτηρίων δεν 
επιτρέπεται δεδομένου ότι περιλαμβάνονται σε αυτές 
όλες οι λοιπές κρατήσεις προς τρίτους από οπουδήποτε 
και αν έχουν επιβληθεί, συμπεριλαμβανομένης και της 
εισφοράς του άρθρου 13 του Ν. 2963/2001 (Α' 268) επί 
των ακαθαρίστων εισπράξεων, η οποία υπολογίζεται 
και κατά την σύναψη συμβάσεων σύμφωνα με την πα¬ 
ράγραφο 4 του άρθρου 10 του ίδιου νόμου. 

2. Επισημαίνεται ότι η εισφορά του πέντε τοις εκατό 
(5%) του άρθρου 13 του Ν. 2963/2001 (Α'268), η οποία 
αποτελεί το 5% των παραπάνω τιμών, δεν αποτελεί 
έσοδο των συγκοινωνιακών φορέων αλλά διατίθεται 
αποκλειστικά για σκοπούς που ορίζει ο νόμος, όπως 


η ενίσχυση των ασθενέστερων ΚΤΕΛ, η ανανέωση του 
στόλου και η χρηματοδότηση έργων υποδομής. 

3. Τα καθοριζόμενα σύμφωνα με την παρούσα, νέα 
εισιτήρια, καθώς και εκείνα που θα προκύψουν με βάση 
τους αναφερόμενους στο ίδιο άρθρο υπολογισμούς, 
εφαρμόζονται από της εκδόσεως των κατά τις διατάξεις 
του άρθρου 10 του Ν. 2963/2001 (Α' 268) προβλεπομένων 
αποφάσεων των Δήμων ή των Περιφερειών, ανάλογα με 
τις αρμοδιότητες που αναφέρονται στον Ν. 3852/2010 
για τα αστικά ή υπεραστικά. 

4. Εισιτήρια αστικής ή υπεραστικής συγκοινωνίας τα 
οποία είχαν διατεθεί πριν από την εφαρμογή της πα¬ 
ρούσας απόφασης, εξακολουθούν να ισχύουν για χρο¬ 
νικό διάστημα δύο (2) μηνών, το μέγιστο, μετά από την 
ημερομηνία θέσης σε ισχύ της παρούσας απόφασης. 

Άρθρο 8 

Κυρώσεις 

1. Οι παραβάτες των διατάξεων της παρούσας και των 
σε εκτέλεση αυτής αποφάσεων των οικείων Δημάρχων 
ή Περιφερειαρχών (ανάλογα με τις αρμοδιότητες που 
αναφέρονται στον Ν. 3852/2010 για τα αστικά ή υπε¬ 
ραστικά), περί καθορισμού των συγκεκριμένων τιμών 
εισιτηρίων, τιμωρούνται κατά τις διατάξεις του άρθρου 
458 του Ποινικού Κώδικα. 

2. Το πρόστιμο, που επιβάλλεται στους διακινούμε - 
νους με τα αστικά συγκοινωνιακά μέσα της χώρας 
που εμπίπτουν στην παρούσα απόφαση είναι ίσο με το 
20πλάσιο του βασικού ή μειωμένου εισιτηρίου, συμπερι¬ 
λαμβανομένου του ΦΠΑ, ενώ στους διακινούμενους με 
υπεραστικά συγκοινωνιακά μέσα που εμπίπτουν στην 
παρούσα απόφαση είναι ίσο με το διπλάσιο της τιμής 
του εισιτηρίου αφετηρίας - τέρματος του δρομολογίου, 
συμπεριλαμβανομένου του ΦΠΑ. 

Άρθρο 9 

Τελικές Διατάξεις 

Η ισχύς της απόφασης αυτής, αρχίζει από τη δημοσί¬ 
ευσή της στην Εφημερίδα της Κυβερνήσεως. 

Από τη θέση σε ισχύ της παρούσας καταργείται η 
αριθ. Β-58841/5546/2010 απόφαση «Αναπροσαρμογή 
των κομίστρων των αστικών και υπεραστικών ΚΤΕΛ 
και ΚΤΕΛ Α.Ε. της χώρας» (Β' 2165/31-12-2010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2015 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΣΓΟΥΡΙΔΗΣ 
-♦- 

Αριθμ. 2212.2-1/4919/01/37233/2015 (2) 

Εγκατάσταση στην Ελλάδα γραφείου ή υποκαταστή¬ 
ματος της Εταιρείας «ΑϋνΑΝΟΕΩ 3ΗΙΡΡΙΝΘ ΑΝϋ 
ΤΒΑϋΙΝΘ 3.Α. ΠΟΥ ΕΔΡΕΥΕΙ ΣΤΑ νησιά ΜΑΡΣΑΛ». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. του Α.Ν. 378/1968 (ΦΕΚ 82 Α/17-4-1968), 

β. του άρθρου 25 του Ν. 27/1975 (ΦΕΚ 77/Α/22-4-1975) 
και ιδίως την παράγραφο 1, 

γ. του άρθρου 4 του Ν. 2234/1994 (ΦΕΚ142/Α/31-8-1994), 
δ. του άρθρου 25 του Ν. 2515/1997 (ΦΕΚ 154/Α/25-7-1997), 
ε. του άρθρου 34 του Ν. 3427/2005 (ΦΕΚ 312/Α/27-12-2005), 
στ. του άρθρου 4 του Ν. 3752/2009 (ΦΕΚ 40/Α/4-3-2009), 
ζ. του άρθρου 31 του Ν. 4150/2013 (ΦΕΚ 102/Α/29-4-2013), 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.δ. 63/2005 (ΦΕΚ 98/Α/22-4-2005), 
θ. του Π.δ. 85/2012 (ΦΕΚ 141/Α/21-6-2012) «Ιδρυση και 
μετονομασία Υπουργείων, μεταφορά και κατάργηση 
υπηρεσιών» και ειδικότερα το άρθρο 5 όπως αντικατα- 
στάθηκε από το άρθρο 1 του Π.δ. 94/2012 (ΦΕΚ 149/Α/ 
17-7-2012) «Τροποποίηση Π.δ. 85/2012 «Ίδρυση και μετο¬ 
νομασία Υπουργείων, μεταφορά και κατάργηση υπη¬ 
ρεσιών» (Α' 141)» και τροποποιήθηκε με το άρθρο 3 Π.δ. 
98/2012 (ΦΕΚ 160/Α/10-8-2012), 
ι. του Π.δ. 70/2015 (ΦΕΚ 114/Α/22-9-2015) «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής...», 
ια. του Π.δ. 73/2015 (ΦΕΚ 116/Α/23-9-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», 
ιβ. της αριθ. 3122.18/03/13/11-12-2013 (ΦΕΚ 3263/Β/ 
20-12-2013) κοινής απόφασης των Υπουργών Οικονο¬ 
μικών - Ανάπτυξης και Ανταγωνιστικότητας - Ναυτιλί¬ 
ας και Αιγαίου και των αριθ. 1246.3/5/94/1-12-1994 (ΦΕΚ 
919/Β/14-12-1994) και 1246.3/6/94/1-12-1994 (ΦΕΚ 919/Β/ 
14-12-1994) κοινών αποφάσεων των Υπουργών Εθνικής 
Οικονομίας, Οικονομικών και Εμπορικής Ναυτιλίας. 

2. Το αριθ. 6751103/04-11-2015 παράβολο της ΔΟΥ 
ΠΛΟΙΩΝ ΠΕΙΡΑΙΑ. 

3. Η από 04 Νοεμβρίου 2015 αίτηση της εταιρείας 
ΑϋνΑΝΟΕϋ 3ΗΙΡΡΙΝΟ ΑΝϋ ΤΒΑϋΙΝΘ 3.Α., αποφασίζουμε: 

Αρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της εταιρείας ΑϋΝ/ΑΝΟΕΩ 
3ΗΙΡΡΙΝΘ ΑΝϋ ΤΒΑΩΙΝΘ 3.Α. που εδρεύει στα νησιά 
ΜΑΡΣΑΛ και την υπαγωγή της στις διατάξεις του 
άρθρου 25 του Ν. 27/1975 όπως αντικαταστάθηκε με 
το άρθρο 4 του Ν. 2234/1994 και τροποποιήθηκε με 
το άρθρο 4 του Ν. 3752/2009 και με το άρθρο 31 του 
Ν. 4150/2013 με το σκοπό όπως εφόσον επιτρέπεται 
από το καταστατικό της, απασχολείται αποκλειστικά 
και μόνο με ναυλώσεις, διακανονισμό αβαριών, μεσιτεία 
ναυλώσεων ή αγοραπωλησιών ή ναυπηγήσεων πλοίων 
με Ελληνική ή ξένη σημαία πάνω από 500 κόρους ολικής 
χωρητικότητας, με εξαίρεση τα επιβατηγό ακτοπλοϊκά 
πλοία και τα εμπορικά πλοία που εκτελούν εσωτερικούς 
πλόες, καθώς και με την αντιπροσώπευση επιχειρήσεων 
που έχουν σαν αντικείμενο εργασιών τις ίδιες με τις 
παραπάνω δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 

α. Η σύναψη συμβάσεων ναυλώσεων και η μεσιτεία για 
τη ναύλωση πλοίων που αναφέρονται στην παρ. 1 του 
άρθρου αυτού και η επιμέλεια κάθε θέματος σχετικού 
με τις εργασίες αυτές. 

β. Η μεσιτεία για αγοραπωλησίες πλοίων που αναφέ¬ 


ρονται στην παρ. 1 του άρθρου αυτού και η επιμέλεια 
κάθε θέματος σχετικού με την εργασία αυτή. 

γ. Η μεσιτεία για τη ναυπήγηση, μετασκευή ή επισκευή 
σε Ελληνικά ή ξένα Ναυπηγεία πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικού με τις εργασίες αυτές, εφόσον τη¬ 
ρούνται οι σχετικές με την φορολογία πλοίων διατάξεις. 

δ. Ο διακανονισμός αβαριών σε πλοία που αναφέρο- 
νται στην παρ. 1 του άρθρου αυτού και η επιμέλεια κάθε 
θέματος σχετικού με την εργασία αυτή. 

ε. Η τήρηση λογιστικών βιβλίων, η διενέργεια εισπρά¬ 
ξεων και πληρωμών για τις παραπάνω πράξεις και η 
τήρηση λογαριασμών σε συνάλλαγμα στις Τράπεζες 
της Ελλάδος ή του Εξωτερικού. 

3. Απαγορεύεται στο Γ ραφείο ή Υποκατάστημα που θα 
εγκατασταθεί να αναπτύξει κάθε άλλη δραστηριότητα 
που δεν αναφέρεται στην απόφαση αυτή. 

Αρθρο 2 

1. Η εταιρεία ΑϋνΑΝΟΕΟ 3ΗΙΡΡΙΝΘ ΑΝϋ ΤΒΑϋΙΝΘ 3.Α. 

που εδρεύει στα νησιά ΜΑΡΣΑΛ είναι υποχρεωμένη 

μέσα σε δύο μήνες από την δημοσίευση της απόφασης 
αυτής να καταθέσει στο Υπουργείο Οικονομίας, Ανάπτυ¬ 
ξης και Τουρισμού (Διεύθυνση Κεφαλαίων Εξωτερικού) 
Τραπεζική εγγυητική επιστολή αναγνωρισμένης Τρά¬ 
πεζας του εσωτερικού ή εξωτερικού ποσού δολαρίων 
ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του Α.Ν. 378/1968 σε περίπτωση παράβασης 
των διατάξεων του Α.Ν. 378/1968 και του άρθρου 25 
του Ν. 27/1975 όπως αντικαταστάθηκε με το άρθρο 4 
του Ν. 2234/1994 και τροποποιήθηκε με το άρθρο 4 του 
Ν. 3752/2009 και με το άρθρο 31 του Ν. 4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γ ραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο στα 
Υπουργεία Ναυτιλίας και Νησιωτικής Πολιτικής (Διεύ¬ 
θυνση Ποντοπόρου Ναυτιλίας), Οικονομίας, Ανάπτυξης 
και Τουρισμού (Διεύθυνση Κεφαλαίων Εξωτερικού) και 
Οικονομικών (Διεύθυνση Εφαρμογής Άμεσης Φορολο¬ 
γίας). 

β. Να ενημερώνει μέσα στον μήνα Ιανουάριο κάθε 
χρόνο τα παραπάνω Υπουργεία σχετικά με τη Δ/νση 
του Γραφείου ή Υποκαταστήματος της στην Ελλάδα, 
το αντικείμενο των εργασιών του, τον αριθμό, τα στοι¬ 
χεία ταυτότητος και την ακριβή διεύθυνση διαμονής 
του ξένου και Ελληνικού προσωπικού που απασχολείται 
σ' αυτό και το ποσό που εισάγεται κάθε χρόνο σε συ¬ 
νάλλαγμα, το οποίο μετατρέπεται σε εθνικό νόμισμα, 
ή και σε ευρώ. 

Το ποσό που εισάγεται κάθε χρόνο σε συνάλλαγμα, 
το οποίο μετατρέπεται σε εθνικό νόμισμα, ή και σε 
ευρώ πιστοποιείται με την προσκόμιση στα Υπουργεία 
Ναυτιλίας και Νησιωτικής Πολιτικής (Διεύθυνση Ποντο¬ 
πόρου Ναυτιλίας), Οικονομίας, Ανάπτυξης και Τουρισμού 
(Διεύθυνση Κεφαλαίων Εξωτερικού) και Οικονομικών 
(Διεύθυνση Εφαρμογής Άμεσης Φορολογίας) των ακο¬ 
λούθων εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλ¬ 
λαγμα που εισήχθη και μετετράπη σε εθνικό νόμισμα 

καθώς και τα ποσά σε ευρώ, που εισήχθηκαν κατά το 
παρελθόν έτος για την κάλυψη όλων των πληρωμών 
της εταιρείας στην Ελλάδα. Το σύνολο των ποσών αυ¬ 
τών δεν δύναται να είναι κατώτερο του ισόποσου των 
50.000 δολ. ΗΠΑ. 

(β) Υπεύθυνης δήλωσης του Ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ι) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος. 

ιι) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πόσης (ρύ¬ 
σεως δαπανών λειτουργίας του γραφείου της στην 
Ελλάδα, το οποίο δεν δύναται να είναι κατώτερο του 
ισόποσου των 50.000 δολ. ΗΠΑ. 

ιιι) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας 
της εταιρείας, του τύπου υπό τον οποίο λειτουργεί 
αυτή, της έδρας, της επωνυμίας της, του αντικειμένου 
της, καθώς και του διευθυντού και εκπροσώπου αυτής 
στην Ελλάδα στα Υπουργεία Ναυτιλίας και Νησιωτικής 
Πολιτικής (Διεύθυνση Ποντοπόρου Ναυτιλίας), Οικονο¬ 
μίας, Ανάπτυξης και Τουρισμού (Διεύθυνση Κεφαλαίων 
Εξωτερικού) και Οικονομικών (Διεύθυνση Εφαρμογής 
Άμεσης Φορολογίας) μέσα σε δεκαπέντε ημέρες από 
την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γ ραφεία Αλλοδαπών και Μετα¬ 
νάστευσης του Υπουργείου Εσωτερικών και Διοικητικής 
Ανασυγκρότησης με κοινοποίηση και στα Υπουργεία 
Ναυτιλίας και Νησιωτικής Πολιτικής (Διεύθυνση Ποντο¬ 
πόρου Ναυτιλίας), Οικονομίας, Ανάπτυξης και Τουρισμού 
(Διεύθυνση Κεφαλαίων Εξωτερικού) και στα κατά τόπο 
τμήματα Αλλοδαπών του Υπουργείου Εσωτερικών και 
Διοικητικής Ανασυγκρότησης κάθε μεταβολή σχετικά 
με την πρόσληψη, απόλυση, διεύθυνση κατοικίας του 
προσωπικού αυτού εντός ΙΟημέρου από της συντελέ- 
σεώς της. 

ε. Να τακτοποιεί μέσα σε δύο μήνες όλες τις προς 
το Δημόσιο υποχρεώσεις της σε περίπτωση διαλύσεως 
της ή καταργήσεως του Γ ραφείου ή Υποκαταστήματος 
που θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γ ραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Άρθρο 3 

1. Η άδεια που χορηγείται με την απόφαση αυτή, παύει 
να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει Γ ραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 


στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Νησιωτικής Πολιτικής (Διεύ¬ 
θυνση Ποντοπόρου Ναυτιλίας), Οικονομίας, Ανάπτυξης 
και Τουρισμού (Διεύθυνση Κεφαλαίων Εξωτερικού) και 
Οικονομικών (Διεύθυνση Εφαρμογής Άμεσης Φορολογί¬ 
ας) μέσα στην παραπάνω τρίμηνη προθεσμία την εγκα¬ 
τάσταση στην Ελλάδα του Γ ραφείου ή Υποκαταστήμα¬ 
τος της που ιδρύεται με την απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Αρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2, της παρ. 1, του άρθρου 25 του Ν. 27/1975 
όπως αντικαταστάθηκε με την π αρ. 1, του άρθρου 31 
του Ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Νοεμβρίου 2015 

Ο ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 
-♦- 

Αριθμ. 2212.2-1/4918/01/37230/2015 (3) 

Εγκατάσταση στην Ελλάδα γραφείου ή υποκαταστήμα¬ 
τος της Εταιρείας «δΕΑΝ/ΕΝΙΙΕ ΟΗΑΒΤΕΒΙΝΘ Ι.ΤΟ.» 
που εδρέυει στη Λιβερία. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. του Α.Ν. 378/1968 (ΦΕΚ 82 Α/17-4-1968). 
β. του άρθρου 25 του Ν. 27/1975 (ΦΕΚ 77/Α/22-4-1975) 
και ιδίως την παράγραφο 1, 
γ. του άρθρου 4 του Ν. 2234/1994 (ΦΕΚ 142/Α/31-8-1994), 
δ. του άρθρου 25 του Ν. 2515/1997 (ΦΕΚ 154/Α/25-7-1997), 
ε. του άρθρου 34 του Ν. 3427/2005 (ΦΕΚ 312/Α/27-12-2005), 
στ. του άρθρου 4 του Ν. 3752/2009 (ΦΕΚ40/Α/4-3-2009), 
ζ. του άρθρου 31 του Ν. 4150/2013 (ΦΕΚ 102/Α/29-4-2013), 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.δ. 63/2005 (ΦΕΚ 98/Α/22-4-2005), 
θ. του Π.δ. 85/2012 (ΦΕΚ 141/Α/21-6-2012) «Ιδρυση και 
μετονομασία Υπουργείων, μεταφορά και κατάργηση 
υπηρεσιών» και ειδικότερα το άρθρο 5 όπως αντικατα- 
στάθηκε από το άρθρο 1 του Π.δ. 94/2012 (ΦΕΚ 149/Α/ 
17-7-2012) «Τροποποίηση Π.δ. 85/2012 «Ίδρυση και μετο¬ 
νομασία Υπουργείων, μεταφορά και κατάργηση υπη¬ 
ρεσιών» (Α' 141)» και τροποποιήθηκε με το άρθρο 3 Π.δ. 
98/2012 (ΦΕΚ 160/Α/10-8-2012), 

ι. του Π.δ. 70/2015 (ΦΕΚ 114/Α/22-9-2015) «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής...», 

ια. του Π.δ. 73/2015 (ΦΕΚ 116/Α/23-9-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», 

ιβ. της αριθ. 3122.18/03/13/11-12-2013 (ΦΕΚ 3263/Β/ 
20-12-2013) κοινής απόφασης των Υπουργών Οικονο¬ 
μικών - Ανάπτυξης και Ανταγωνιστικότητας - Ναυ¬ 
τιλίας και Αιγαίου και των αριθ. 1246.3/5/94/1-12-1994 
(ΦΕΚ 919/Β/14-12-1994) και 1246.3/6/94/1-12-1994 (ΦΕΚ 919/Β/ 
14-12-1994) κοινών αποφάσεων των Υπουργών Εθνικής 
Οικονομίας, Οικονομικών και Εμπορικής Ναυτιλίας. 

2. Το αριθ. 6751101/03-11-2015 παράβολο της ΔΟΥ ΠΛΟΙ¬ 
ΩΝ ΠΕΙΡΑΙΑ. 

3. Η από 04 Νοεμβρίου 2015 αίτηση της εταιρείας 
δΕΑνΕΝυΕ ΟΗΑΒΤΕΒΙΝΘ ΠΌ„ αποφασίζουμε: 

Αρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της εταιρείας 3ΕΑΝ/ΕΝΙΙΕ 
ΟΗΑΒΤΕΒΙΝΘ ΕΤϋ. που εδρεύει στη ΛΙΒΕΡΙΑ και την 
υπαγωγή της στις 

διατάξεις του άρθρου 25 του Ν. 27/1975 όπως αντικατα- 
στάθηκε με το άρθρο 4 του Ν. 2234/1994 και τροποποιή¬ 
θηκε με το άρθρο 4 του Ν. 3752/2009 και με το άρθρο 31 
του Ν. 4150/2013 με το σκοπό όπως εφόσον επιτρέπεται 
από το καταστατικό της, απασχολείται αποκλειστικά 
και μόνο με ναυλώσεις, διακανονισμό αβαριών, μεσιτεία 
ναυλώσεων ή αγοραπωλησιών ή ναυπηγήσεων πλοίων 
με Ελληνική ή ξένη σημαία πάνω από 500 κόρους ολικής 
χωρητικότητας, με εξαίρεση τα επιβατηγό ακτοπλοϊκά 
πλοία και τα εμπορικά πλοία που εκτελούν εσωτερικούς 
πλόες, καθώς και με την αντιπροσώπευση επιχειρήσεων 
που έχουν σαν αντικείμενο εργασιών τις ίδιες με τις 
παραπάνω δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 

α. Η σύναψη συμβάσεων ναυλώσεων και η μεσιτεία για 
τη ναύλωση πλοίων που αναφέρονται στην παρ. 1 του 
άρθρου αυτού και η επιμέλεια κάθε θέματος σχετικού 
με τις εργασίες αυτές. 

β. Η μεσιτεία για αγοραπωλησίες πλοίων που αναφέ- 
ρονται στην παρ. 1 του άρθρου αυτού και η επιμέλεια 
κάθε θέματος σχετικού με την εργασία αυτή. 

γ. Η μεσιτεία για τη ναυπήγηση, μετασκευή ή επισκευή 
σε Ελληνικά ή ξένα Ναυπηγεία πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικού με τις εργασίες αυτές, εφόσον τη¬ 
ρούνται οι σχετικές με την φορολογία πλοίων διατάξεις. 

δ. Ο διακανονισμός αβαριών σε πλοία που αναφέρο- 
νται στην παρ. 1 του άρθρου αυτού και η επιμέλεια κάθε 
θέματος σχετικού με την εργασία αυτή. 

ε. Η τήρηση λογιστικών βιβλίων, η διενέργεια εισπρά¬ 
ξεων και πληρωμών για τις παραπάνω πράξεις και η 
τήρηση λογαριασμών σε συνάλλαγμα στις Τράπεζες 
της Ελλάδος ή του Εξωτερικού. 

3. Απαγορεύεται στο Γ ραφείο ή Υποκατάστημα που θα 
εγκατασταθεί να αναπτύξει κάθε άλλη δραστηριότητα 
που δεν αναφέρεται στην απόφαση αυτή. 

Αρθρο 2 

1. Η εταιρεία δΕΑνΕΝυΕ ΟΗΑΒΤΕΒΙΝΘ ΙΤΏ. που εδρεύ¬ 
ει στη ΛΙΒΕΡΙΑ είναι υποχρεωμένη μέσα σε δύο μήνες 
από την δημοσίευση της απόφασης αυτής να καταθέσει 


στο Υπουργείο Οικονομίας, Ανάπτυξης και Τουρισμού 
(Διεύθυνση Κεφαλαίων Εξωτερικού) Τραπεζική εγγυητι¬ 
κή επιστολή αναγνωρισμένης Τράπεζας του εσωτερικού 
ή εξωτερικού ποσού δολαρίων Η ΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του Α.Ν. 378/1968 σε περίπτωση παράβασης 
των διατάξεων του Α.Ν. 378/1968 και του άρθρου 25 
του Ν. 27/1975 όπως αντικαταστάθηκε με το άρθρο 4 
του Ν. 2234/1994 και τροποποιήθηκε με το άρθρο 4 του 
Ν. 3752/2009 και με το άρθρο 31 του Ν. 4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γ ραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο στα 
Υπουργεία Ναυτιλίας και Νησιωτικής Πολιτικής (Διεύ¬ 
θυνση Ποντοπόρου Ναυτιλίας), Οικονομίας, Ανάπτυξης 
και Τουρισμού (Διεύθυνση Κεφαλαίων Εξωτερικού) και 
Οικονομικών (Διεύθυνση Εφαρμογής Αμεσης Φορολο¬ 
γίας). 

β. Να ενημερώνει μέσα στον μήνα Ιανουάριο κάθε 
χρόνο τα παραπάνω Υπουργεία σχετικά με τη Δ/νση 
του Γραφείου ή Υποκαταστήματος της στην Ελλάδα, 
το αντικείμενο των εργασιών του, τον αριθμό, τα στοι¬ 
χεία ταυτότητος και την ακριβή διεύθυνση διαμονής 
του ξένου και Ελληνικού προσωπικού που απασχολείται 
σ' αυτό και το ποσό που εισάγεται κάθε χρόνο σε συ¬ 
νάλλαγμα, το οποίο μετατρέπεται σε εθνικό νόμισμα, 
ή και σε ευρώ. 

Το ποσό που εισάγεται κάθε χρόνο σε συνάλλαγμα, 
το οποίο μετατρέπεται σε εθνικό νόμισμα, ή και σε 
ευρώ πιστοποιείται με την προσκόμιση στα Υπουργεία 
Ναυτιλίας και Νησιωτικής Πολιτικής (Διεύθυνση Ποντο¬ 
πόρου Ναυτιλίας), Οικονομίας, Ανάπτυξης και Τουρισμού 
(Διεύθυνση Κεφαλαίων Εξωτερικού) και Οικονομικών 
(Διεύθυνση Εφαρμογής Αμεσης Φορολογίας) των ακο¬ 
λούθων εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλ¬ 
λαγμα που εισήχθη και μετετράπη σε εθνικό νόμισμα 
καθώς και τα ποσά σε ευρώ, που εισήχθηκαν κατά το 
παρελθόν έτος για την κάλυψη όλων των πληρωμών 
της εταιρείας στην Ελλάδα. Το σύνολο των ποσών αυ¬ 
τών δεν δύναται να είναι κατώτερο του ισόποσου των 
50.000 δολ. ΗΠΑ. 

(β) Υπεύθυνης δήλωσης του Ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ι) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος. 

ιι) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης (ρύ¬ 
σεως δαπανών λειτουργίας του γραφείου της στην 
Ελλάδα, το οποίο δεν δύναται να είναι κατώτερο του 
ισόποσου των 50.000 δολ. ΗΠΑ. 

ιιι) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας 
της εταιρείας, του τύπου υπό τον οποίο λειτουργεί 
αυτή, της έδρας, της επωνυμίας της, του αντικειμένου 
της, καθώς και του διευθυντού και εκπροσώπου αυτής 
στην Ελλάδα στα Υπουργεία Ναυτιλίας και Νησιωτικής 
Πολιτικής (Διεύθυνση Ποντοπόρου Ναυτιλίας), Οικονο¬ 
μίας, Ανάπτυξης και Τουρισμού (Διεύθυνση Κεφαλαίων 
Εξωτερικού) και Οικονομικών (Διεύθυνση Εφαρμογής 
Άμεσης Φορολογίας) μέσα σε δεκαπέντε ημέρες από 
την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γ ραφεία Αλλοδαπών και Μετα¬ 
νάστευσης του Υπουργείου Εσωτερικών και Διοικητικής 
Ανασυγκρότησης με κοινοποίηση και στα Υπουργεία 
Ναυτιλίας και Νησιωτικής Πολιτικής (Διεύθυνση Ποντο¬ 
πόρου Ναυτιλίας), Οικονομίας, Ανάπτυξης και Τουρισμού 
(Διεύθυνση Κεφαλαίων Εξωτερικού) και στα κατά τόπο 
τμήματα Αλλοδαπών του Υπουργείου Εσωτερικών και 
Διοικητικής Ανασυγκρότησης κάθε μεταβολή σχετικά 
με την πρόσληψη, απόλυση, διεύθυνση κατοικίας του 
προσωπικού αυτού εντός ΙΟημέρου από της συντελέ- 
σεώς της. 

ε. Να τακτοποιεί μέσα σε δύο μήνες όλες τις προς 
το Δημόσιο υποχρεώσεις της σε περίπτωση διαλύσεως 
της ή καταργήσεως του Γ ραφείου ή Υποκαταστήματος 
που θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γ ραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 


Αρθρο 3 

1. Η άδεια που χορηγείται με την απόφαση αυτή, παύει να 
ισχύει και θεωρείται ότι δεν έχει χορηγηθεί ποτέ εφόσον: 

α. Η παραπάνω εταιρεία δεν εγκαταστήσει Γ ραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Νησιωτικής Πολιτικής (Διεύ¬ 
θυνση Ποντοπόρου Ναυτιλίας), Οικονομίας, Ανάπτυξης 
και Τουρισμού (Διεύθυνση Κεφαλαίων Εξωτερικού) και 
Οικονομικών (Διεύθυνση Εφαρμογής Αμεσης Φορολογί¬ 
ας) μέσα στην παραπάνω τρίμηνη προθεσμία την εγκα¬ 
τάσταση στην Ελλάδα του Γ ραφείου ή Υποκαταστήμα¬ 
τος της που ιδρύεται με την απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Αρθρο 4 

Η απόφαση αυτή ισχύει από τη δημοσίευση της στην Εφη¬ 
μερίδα της Κυβερνήσεως και για 5 έτη, μετά την παρέλευση 
των οποίων εφαρμογή έχουν οι διατάξεις του εδαφ. 2, της 
παρ. 1, του άρθρου 25 του Ν. 27/1975 όπως αντικαταστάθηκε 
με την παρ. 1, του άρθρου 31 του Ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Νοεμβρίου 2015 

Ο ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 

